CELEX: 22005D0094
Language: sk
Date: 2005-07-08 00:00:00
Title: Rozhodnutie Spoločného výboru EHP č. 94/2005 z  8. júla 2005 , ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

24.11.2005   
            
            
               SK
            
            
               Úradný vestník Európskej únie
            
            
               L 306/16
            
         
      ROZHODNUTIE SPOLOČNÉHO VÝBORU EHP
   
   č. 94/2005
   z 8. júla 2005,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 52/2005 z 29. apríla 2005 (1).
            
         
               (2)
            
            
               Nariadenie Komisie (ES) č. 2148/2004 zo 16. decembra 2004 o stálych a dočasných povoleniach určitých doplnkových látok a o povolení nových spôsobov použitia už povolených doplnkových látok v krmivách (2) sa má začleniť do dohody.
            
         
               (3)
            
            
               Smernica Komisie 2004/116/ES z 23. decembra 2004, ktorou sa mení a dopĺňa príloha k smernici Rady 82/471/EHS, pokiaľ ide o začlenenie Candida guilliermondii
                   (3), sa má začleniť do dohody,
            
         ROZHODOL TAKTO:
   Článok 1
   Kapitola II prílohy I k dohode sa mení a dopĺňa takto:
   
               1.
            
            
               Za bod 1zzd [nariadenie Komisie (ES) č. 1800/2004] sa vkladá tento bod:
               
                           „1zze.
                        
                        
                           
                              32004 R 2148: nariadenie Komisie (ES) č. 2148/2004 zo 16. decembra 2004 o stálych a dočasných povoleniach určitých doplnkových látok a o povolení nových spôsobov použitia už povolených doplnkových látok v krmivách (Ú. v. EÚ L 370, 17.12.2004, s. 24).“
                        
                     
         
               2.
            
            
               Do bodu 15 (smernica Rady 82/471/EHS) sa dopĺňa táto zarážka:
               
                           „—
                        
                        
                           
                              32004 L 0116: smernica Komisie 2004/116/ES z 23. decembra 2004 (Ú. v. EÚ L 379, 24.12.2004, s. 81).“
                        
                     
         Článok 2
   Znenia nariadenia (ES) č. 2184/2004 a smernice 2004/116/ES v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 9. júla 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. júla 2005
      
         
            Za Spoločný výbor EHP
         
         
            predseda
         
         HSH Prinz Nikolaus von LIECHTENSTEIN
         
      
   
   
      (1)  Ú. v. EÚ L 239, 15.9.2005, s. 24.
   
      (2)  Ú. v. EÚ L 370, 17.12.2004, s. 24.
   
      (3)  Ú. v. EÚ L 379, 24.12.2004, s. 81.
   
      (4)  Nie sú uvedené žiadne ústavné požiadavky.